2. ΝΟΜΟΘΕΤ. ΔΙΑΤΑΓΜΑ υπ’ αριθ. 2626 της 17/29 Οκτ. 1953 (ΦΕΚ Α΄293) Περί αναδιοργανώσεως των Ταμείων Συντάξεων και Αυτασφαλείας του προσωπικού των Τραπεζών Ελλάδος, Εθνικής και Κτηματικής και άλλων τινων διατάξεων. Άρθρ.1.-1.Από 1ης Οκτ. 1953 το Ταμείον Συντάξεως του Προσωπικού των Τραπεζών Εθνικής, Κτηματικής και Ελλάδος ως και το Ταμείο Αυτασφαλείας του προσωπικού της Εθνικής Τραπέζης της Ελλάδος, της Τραπέζης της Ελλάδος και της Εθνικής Κτηματικής Τραπέζης της Ελλάδος αναδιοργανούνται, ως προβλέπεται υπό του άρθρ. 9 της δια του Νόμ. 3483/28 κυρωθείσης από 23 Φεβρ. 1928 συμβάσεως μεταξύ της Εθνικής Τραπέζης της Ελλάδος και του Ελληνικού Δημοσίου, εις ειδικά Ταμεία, εις έκαστον των οποίων υπάγεται το προσωπικόν και οι συνταξιούχοι εκάστης των Τραπεζών Ελλάδος και Κτηματικής αφ’ ενός και πρώην Εθνικής Τραπέζης αφ’ ετέρου. Ο Νόμ. 3483/28 παρατίθεται εν τόμ. 12  σελ. 131. 2.Η κατά την προηγουμένην παράγραφον αναδιοργάνωσις έσται η εξής: Το Ταμείον Συντάξεων του προσωπικού των Τραπεζών Εθνικής, Κτηματικής και Ελλάδος αναδιοργανούται εις: α)«Ταμείον Συντάξεων Προσωπικού των Τραπεζών (πρώην) Εθνικής» και β) «Ταμείον Συντάξεων προσωπικού της Τραπέζης της Ελλάδος και Κτηματικής». Το Ταμείον Αυτασφαλείας του προσωπικού της Εθνικής Τραπέζης της Ελλάδος, της Τραπέζης της Ελλάδος, της Εθνικής Κτηματικής Τραπέζης της Ελλάδος αναδιοργανούνται εις: α)«Ταμείον Αυτασφαλείας του Προσωπικού των Τραπεζών (πρώην) Εθνικής» και β) «Ταμείον Αυτασφαλείας του προσωπικού της Τραπέζης της Ελλάδος και Κτηματικής». 3.Το προσωπικόν της Τραπέζης της Ελλάδος και Κτηματικής τυγχάνον ησφαλισμένον μέχρι τούδε εις τα κοινά ως άνω Ταμεία αποχωρίζεται τούτων αναλαμβάνον τα εξ ασφαλίσεως δικαιώματά του και ασφαλίζεται υποχρεωτικώς από της ισχύος του παρόντος εισφέρον τα δικαιώματά του ταύτα εις τα αυτοτελή αντίστοιχα ειδικά Ταμεία Συντάξεων και Αυτασφαλείας. 4.Έκαστον των ειδικών Ταμείων διέπεται υπό των καταστατικών των αναδιοργανουμένων αντιστοίχων Κοινών Ταμείων αναπροσαρμοζομένων καθ’ ο μέτρον αι εκ της παρούσης αναδιοργανώσεως ανάγκαι επιβάλουν, ασκεί δε πάντα τα δικαιώματα και υπέχει πάσας τας υποχρεώσεις τας απορρεούσας εκ των ήδη καταστατικών τούτων έναντι των υπαγομένων εις αυτό προσωπικού και συνταξιούχων ως και έναντι της οικείας Τραπέζης. Αι συμφώνως προς τα Καταστατικά ταύτα εισφοραί του προσωπικού και των τριών Τραπεζών καταβάλλονται από 1ης Οκτ. 1953 εις τα ως άνω ειδικά Ταμεία. 5.Η Διοίκησις εκάστου των ειδικών Ταμείων ασκείται ως ορίζεται εν τοις Καταστατικοίς των αντιστοίχων Κοινών Ταμείων, ως δια του παρόντος τροποποιείται. Τα μέλη του Δ.Σ. εκάστου ειδικού Ταμείου περιορίζονται εις τους εκπροσώπους του προσωπικού του υπαγομένου εις έκαστον ειδικόν Ταμείον εις τους εκπροσώπους της οικείας Τραπέζης, ως και τον εκπρόσωπον του Υπουργού της Εργασίας και των συνταξιούχων, εφ’ όσον ορίζονται τοιούτοι. Άρθρ.2.-1.Η κατά την 30ην Σεπτ. 1953 περιουσία εκάστου των αναδιοργανουμένων κοινών Ταμείων ανήκει από κοινού εις τα κατά το άρθρ. 1 του παρόντος αντίστοιχα ειδικά Ταμεία κατ’ αναλογίαν των μέχρι της 30.9.53 εις έκαστον Ταμείον εισφορών της οικείας Τραπέζης και του προσωπικού αυτής ως και των εν γένει συντελεστών σχηματισμού της περιουσίας εκάστου αναδιοργανουμένου κοινού Ταμείου και διανέμεται μεταξύ τούτων κατά την αυτήν αναλογίαν. Η διανομή αυτή ενεργηθήσεται υπό ειδικής δι’ έκαστον αναδιοργανούμενον κοινόν Ταμείον Επιτροπής συγκροτουμένης δι’ αποφάσεως του Υπουργού Εργασίας και αποτελουμένης εκάστης: α)Εκ του Γενικού Γραμματέως του Υπουργείου Εργασίας ως Προέδρου, οριζομένου ως αναπληρωτού τούτου ενός ανωτέρου υπαλλήλου υπό του Υπουργού Εργασίας. β)Εξ ενός υπαλλήλου του Υπουργείου Εργασίας οριζομένου μεθ’ ενός αναπληρωτού του υπό του Υπουργού Εργασίας. γ)Εξ ενός υπαλλήλου του Υπουργείου Εμπορίου οριζομένου μεθ’ ενός αναπληρωτού του υπό του Υπουργού Εμπορίου. δ)Εξ ενός υπαλλήλου της Γ.Δ.Δ.Λ. οριζομένου μεθ’ ενός αναπληρωτού του υπό του Υπουργού Οικονομικών. ε)Εκ δύο ανωτέρων υπαλλήλων της Τραπέζης Ελλάδος οριζομένων μετ’ ισαρίθμων αναπληρωτών υπό της Διοικήσεως αυτής. ς)Εκ δύο ανωτέρω  υπαλλήλων της Εθνικής Τραπέζης της Ελλάδος και Αθηνών, οριζομένων μετ’ ισαρίθμων αναπληρωτών υπό της Διοικήσεως αυτής. Ο διορισμός των μελών της Επιτροπής ενεργείται εντός 15θημέρου από της ισχύος του παρόντος, εν παραλείψει δε υποδείξεως των υπό των Τραπεζών προτεινομένων μελών τα αντίστοιχα μέλη ορίζονται υπό του Υπουργού Εργασίας. Εις την αρμοδιότητα της Επιτροπής ταύτης ανήκει ο διαχωρισμός των περιουσιακών στοιχείων και ο τελικός καθορισμός του ποσοστού των περιουσιακών στοιχείων επί των κινητών και ακινήτων όπερ θα αναγνωρισθή και θα δοθή εις τα νεοϊδρυόμενα Ταμεία. Η αμοιβή των μελών των Επιτροπών ως και του Γραμματέως καθορίζεται δι’ αποφάσεως του Υπουργού Εργασίας βαρύνει δε τα νεοϊδρυόμενα Ταμεία κατά τα δια της αποφάσεως αυτού λεπτομερέστερον καθορισθησόμενα. (Μετά τη σελ. 2024,06(β) Σελ. 2024,07 Τεύχος Η43 Σελ. 133 Ταμείο Συντάξεων Προσωπικού Εθνικής Τράπεζας της Ελλάδος 39.Π.α.2 39.Π.α.2 Ταμείο Συντάξεων Προσωπικού Εθνικής Τράπεζας της Ελλάδος 2.Αι άνω Επιτροπαί συνεδριάζουν εκάστη παρισταμένων τουλάχιστον τεσσάρων των μελών αυτών, αποφασίζουν κατά πλειοψηφίαν εν ισοψηφία νικώσης της ψήφου του Προέδρου, αι αποφάσεις της Επιτροπής γνωστοποιούνται προς τους ενδιαφερομένους. 3.Αι αποφάσεις της Επιτροπής αι αφορώσαι εις την διανομήν περιουσιακών στοιχείων αποτελούν τίτλον κυριότητος ή ετέρου εμπραγμάτου δικαιώματος μεταγραφόμενον μεν προκειμένου περί των ακινήτων, καταχωριζόμενον δε νομίμως προκειμένου περί τίτλων (μετοχών ή ομολογιών ονομαστικών ή ονομαστικοποιημένων). Αι υφιστάμεναι απαιτήσεις των αναδιοργανουμένων Ταμείων μερίζονται κατά το αναλογούν ποσοστόν αυτοδικαίως από του καθορισμού τούτου, ως προς δε τας υποχρεώσεις εκ των ασφαλιστικών παροχών ισχύουν τα εν άρθρ. 1 πρ. 3 και 4 οριζόμενα. 4.Η Διοίκησις και διαχείρησις εν γένει των κατά το άρθρ.1 του παρόντος αναδιοργανουμένων Ταμείων μέχρι πέρατος της εκκαθαρίσεως αυτών ενεργείται υπό των αντιστοίχων δι’ έκαστον Ταμείον ως άνω Επιτροπών. 5.Αι άνω Επιτροπαί οφείλουν να περατώσουν τα κατά το παρόν άρθρον έργα αυτών εντός τριών μηνών από της συστάσεώς των, της προθεσμίας ταύτης δυναμένης να παραταθή επί έν εισέτι τρίμηνον δι’ αποφάσεως του Υπουργού Εργασίας. Άρθρ.3.-Αι εις εκτέλεσιν του παρόντος πράξεις εν γένει απαλλάσσονται παντός φόρου, τέλους και χαρτοσήμου. Άρθρ.4.-Το ενταύθα εδρεύον Νομικόν Πρόσωπον Ιδιωτικού Δικαίου υπό την επωνυμίαν Ταμείον Αυτασφαλίσεως Προσωπικού Εθνικής Τραπέζης μετατρέπεται εις Νομικόν Πρόσωπον Δημοσίου Δικαίου. Άρθρ.5.-1.Το άρθρ. 10 του Ν. Δ. 2510 καταρτείται αφ’ ης ίσχυσε. 2.Εις την παρ. 2 του άρθρ. 4 του αυτού Ν.Δ. 2510 διαγράφεται η λέξις «Διευθυντού» και αντ’ αυτής τίθενται αι λέξεις «τουλάχιστον Τμηματάρχου». Άρθρ.6.-Το ενταύθα εδρεύον Ν.Π.Δ.Δ. υπό την επωνυμίαν Εργατική Εστία, μετατρέπεται εις Αυτόνομον Οργανισμόν Ιδιωτικού Δικαίου. Τα του σκοπού, διοικήσεως και εν γένει λειτουργίας αυτού καθορίζονται δια Β. Δ/των προτάσει του Υπουργού Εργασίας. Άρθρ.7.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 